kathahipun 50% ning angsal-angsalanipun anggèning pados arta (dados petanganipun inggih 50% ning arta kasipun platsêlêk komite), ewadene manawi ancêr-ancêr wau ngantos katilar, pambiyantu arta kasbut nginggil sagêd lajêng kasuwak. Mênggah ingkang dipun pitulungi platsêlêk komite punika miturut ancêr-ancêr saking Batawi kêdah tiyang Jawi ingkang suwau nyambut damêl, ananging awit saking môngsa malaisê (malaise) punika kapêksa nganggur kabêkta pandamêlanipun kasuwak (bezuinigd) manawi ngangguripun punika botên saking pangiridan, ananging upaminipun saking kalêpatan, ingkang makatên wau botên badhe angsal pitulungan saking komite, makatên ugi bilih ngangguripun wau tampi pènsiyun ondêrsêtan (Onderstand) utawi sampun dipun opèni sanak sadhèrèkipun. Komite botên ambedak-bedakakên tiyang Jawi (Indonesiers) lapisan nginggil sarta ingkang lapisan ngandhap, sadaya punika badhe angsal pitulungan bilih kawontênanipun kados ingkang kapratelakakên ing nginggil, wondene kathahipun pitulungan satunggal semah f 7,50 kabayar sapisan, dados botên sabên wulan, manawi komite badhe mitulungi f 7,50 malih sadèrèngipun kêdah kapriksa rumiyin punapa inggih lêrês tiyang wau taksih nganggur, tumindakipun amitulungi komite kabantu sub komite ingkang pangarsanipun para asistèn wadana, dene para warganipun kapêndhêtakên saking têtiyang ing bawahipun piyambak- piyambak, kajawi punika inggih sasambêtan kalihan arbèidbêmidhêling (arbeidsbemiddeling) ing Surakarta, wondene sêsambêtan wau tumindakipun kados ing ngandhap punika: